**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-2324-2/16**

**Podgorica, 02.12.2016. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans br.16/95957 od 06.10.2016. godine, izjavljene zbog povrede pravila postupka-nedonošenja rješenja Uprave za vode, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 25.11.2016. godine, donio:

**R J E Š E NJ E**

Žalba se usvaja.

Nalaže se Upravi za vode da donese rješenje po zahtjevu za slobodan pristup informacijama NVO Mans br.16/95957 od 11.08.2016. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Uprave za vode, podnosilac zahtjeva za pristup informaciji je uložio žalbu. U žalbi se navodi da su dana 11.08.2016. godine podnijeli zahtjev za pristup informacijama i to kopije: Analitičkih kartica svih računa (za period od 12/07/2016 do 17/07/2016.godine, koje institucija ima u svom posjedu i koje je dužna objavljivati sedmodnevno (u skladu sa članom 28 stav 3 Zakona o finansiranju političkih subjekata i izbornih kampanja) (broj konta/naloga, naziv korisnika budžeta (koji sadrže: broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja). Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Uprava za vode je aktom broj 060-327/16-0304-182 od 13.10.2016.godine kojim je dostavila žalbu NVO Mansa br.16/95957 od 06.10.2016.godine navodi da je Uprava za vode nakon preispitivanja navoda iz žalbe utvrdila da rješenje na predmetni zahtjev nije donijela iz razloga što je ista organ u sastavu Ministarstva poljoprivrede i ruralnog razvoja i nije samostalna budžetska potrošačka jedinica, već navedenog ministarstva i ista ne podliježe primjeni člana 28 stav 3 Zakona o finansiranju političkih subjekata i izbornih kampanja.

Agencija za zaštitu ličnih podataka i slobodan pristup informacijama dana 02.11.2016.godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br.07-42-6563-1/16 od 02.11.2016.godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Uprava za vode je aktom broj 060-327/16-0304-182 od 10.11.2016.godine dala izjašnjenje u kome ističe da je razlog zbog kojeg Uprava za vode nije u roku donijela rješenje, odnosno obavještenje o dostavljanju zahtjeva nadležnom organu u konkretnom slučaju Ministarstvu poljoprivrede i ruralnog razvoja, taj što istoj nedostaje kadra za rješavanje po zahtjevima za slobodan pristup informacijama. Navodi se da su nakon preispitivanja navoda iz žalbe utvrdila da je informacija tražena predmetnim zahtjevom u posjedu Ministarstva poljoprivrede i ruralnog razvoja koji je stvarno nadležan u konkretnoj upravnoj stvari, iz razloga što je Uprava za vode organ u sastavu Ministarstva poljoprivrede i ruralnog razvoja i nije samostalna budžetska potrošačka jedinica te ista ne podliježe primjeni člana 28 stav 3 Zakona o finansiranju političkih subjekata i izbornih kampanja.

U konkretnom predmetu, Uprava za vode nije donijela rješenje po osnovu podnijetog zahtjeva za slobodan pristup informacijama NVO Mans 16/95957 od 11.08.2016. godine u zakonskom roku. Uprava za vode je prema članu 31 Zakona o slobodnom pristupu informacijama dužna da donese rješenje po podnijetom zahtjevu u zakonskom roku u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

 **Predsjednik, Muhamed Gjokaj**